CELEX: 32019D1886
Language: bg
Date: 2019-11-07 00:00:00
Title: Решение за изпълнение (ЕС) 2019/1886 на Комисията от 7 ноември 2019 година за изменение на Решение 2010/346/ЕС на Комисията по отношение на регионализацията на Румъния за целите на прилагането на защитни мерки във връзка с инфекциозната анемия по конете (нотифицирано под номер C(2019) 7873) (текст от значение за ЕИП)

11.11.2019   
               
               
                  BG
               
               
                  Официален вестник на Европейския съюз
               
               
                  L 290/26
               
            
         РЕШЕНИЕ ЗА ИЗПЪЛНЕНИЕ (ЕС) 2019/1886 НА КОМИСИЯТА
         от 7 ноември 2019 година
         за изменение на Решение 2010/346/ЕС на Комисията по отношение на регионализацията на Румъния за целите на прилагането на защитни мерки във връзка с инфекциозната анемия по конете
         (нотифицирано под номер C(2019) 7873)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 90/425/ЕИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (1), и по-специално член 10, параграф 4 от нея,
         като има предвид, че:
         
                     (1)
                  
                  
                     Инфекциозната анемия по конете е вирусно заболяване, което засяга единствено животни от семейство Equidae. Инкубационният период обикновено продължава от една до три седмици, но може да стигне до три месеца. Заразените животни са заразни през целия си живот и могат да предадат инфекцията на други еднокопитни. Съществува тенденция заразяването с инфекциозна анемия по конете да стане незабелязано, освен ако при някой от острите клинични пристъпи в периода на виремията не настъпи смърт, поради което вероятността от предаване на болестта е значително по-висока. Местното предаване се осъществява при преноса на кръв от заразено еднокопитно животно при прекъсване на храненето на кръвосмучещи конски мухи, както и при бременност от майката на плода. Основните начини за разпространение на болестта на дълги разстояния са движението на заразени животни и сперма, яйцеклетки и ембриони от тях, както и използването на заразени игли или вливане на кръвни продукти, съдържащи вируса.
                  
               
                     (2)
                  
                  
                     Съгласно приложение I към Директива 2009/156/EО на Съвета (2) инфекциозната анемия по конете е болест, която подлежи на задължително обявяване. Освен това в Директива 82/894/ЕИО на Съвета (3) се предвижда, че огнищата на инфекциозна анемия по конете следва да бъдат обявени на Комисията и на останалите държави членки чрез системата за обявяване на болестите по животните („ADNS“).
                  
               
                     (3)
                  
                  
                     За разлика от ситуацията със здравето на животните в други държави-членки, в някои части от Румъния инфекциозната анемия по конете е ендемична и все още не е приключило изпълнението на националната програма за ликвидиране на тази болест. Поради тази причина в Решение 2010/346/ЕС на Комисията (4) са предвидени защитни мерки във връзка с инфекциозната анемия по конете в Румъния.
                  
               
                     (4)
                  
                  
                     По време на заседанието на Постоянния комитет по растенията, животните, храните и фуражите през юни 2019 г. компетентните органи на Румъния обаче представиха на другите държави членки и на Комисията доклад за актуалното състояние, от който е видно, че като цяло е постигнат напредък по отношение на ликвидирането, като някои части на Румъния са свободни от болестта в продължение на повече от 12 месеца или разпространението на болестта е останало в границите, наблюдавани на регионално равнище в други държави членки. Поради това е целесъобразно да се определи частта от територията на Румъния, по отношение на която да се прилагат защитните мерки, предвидени в Решение 2010/346/ЕС.
                  
               
                     (5)
                  
                  
                     Поради това приложението към Решение 2010/346/ЕС следва да бъде съответно изменено.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложението към Решение 2010/346/ЕС се заменя с приложението към настоящото решение.
         
         
            Член 2
            Адресати на настоящото решение са държавите членки.
         
         
            Съставено в Брюксел на 7 ноември 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 224, 18.8.1990 г., стр. 29.
         
            (2)  Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (ОВ L 192, 23.7.2010 г., стр. 1).
         
            (3)  Директива 82/894/ЕИО на Съвета от 21 декември 1982 г. относно обявяване на болестите по животните в рамките на Общността (ОВ L 378, 31.12.1982 г., стр. 58).
         
            (4)  Решение 2010/346/EС на Комисията oт 18 юни 2010 г. относно защитни мерки във връзка с инфекциозната анемия по конете в Румъния (OВ L 155, 22.6.2010 г., стр. 48).
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ
                     Региони съгласно посоченото в член 1, параграф 1, буква а):
                     
                                 
                                    Държава членка
                                 
                              
                              
                                 
                                    Регион
                                 
                              
                              
                                 
                                    Забележка
                                 
                              
                           
                                 Румъния
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureș
                              
                              
                                  
                              
                           
                                  
                              
                              
                                 Bistriț-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureș
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Brașov
                              
                              
                                  
                              
                           
                                  
                              
                              
                                 Hunedora
                              
                              
                                  
                              
                           
                                  
                              
                              
                                 Caraș-Severin
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               “